Paterna celebra el XVI Dia de l'Educació Vial
29/06/2016

# Paterna celebra el XVI Dia de l'Educació Vial

[![XVI Dia de l'Educació Vial de Paterna](/images/noticias/2016/06/dia-policia.jpg)](/images/noticias/2016/06/dia-policia.jpg)

29.06.2016

Amb motiu del XVI Dia de l'Educació Vial de Paterna, l'Alcalde Juan Antonio Sagredo va lliurar ahir els premis del concurs de dibuix com veus al teu Policia Local?

L'Alcalde de Paterna, Juan Antonio Sagredo va participar ahir en el XVI Dia de l'Educació Vial de Paterna, un esdeveniment realitzat al Parc Infantil de Tràfic de Paterna del Parc Central que, com cada any, ha congregat a centenars de nens per realitzar activitats sobre educació vial.

Circuits amb karts i bicicletes, tallers de pintura, plastilina i muntatge de senyals de tràfic en cartró i una exhibició de vehicles amb personal pertanyent al Cos Nacional de Policia, Guàrdia Civil de Tràfic, SAMU, Protecció Civil, Militars de l'Aquarterament Daoiz i Velarde i els propis de Policia Local es van donar cita en aquesta trobada.

Durant la jornada va tindre lloc la clausura del Curs d'Educació Vial 2015/16 que, des del Departament d'Educació Vial de la Policia Local de Paterna, s'impartix cada any en els diferents col•legis de primària del municipi.

Per segon any consecutiu, Juan Antonio Sagredo va ser l'encarregat de lliurar els premis del concurs de dibuix "Com veus al teu Policia Local?", consistents en una bicicleta i una borsa amb divers material, del que han resultat guanyadors Alba del Port Ruiz, del CEIP Villar Palasí, Ignacio Temprano Mena, del CEIP El Parc i Leonor Garcia Garcia, del CEIP Vicente Mortes